Eelnõu

N A R V A   L I N N A V O L I K O G U

O T S U S

Narva








.... 03.2010 nr……..


Sepa tn 10 maa-ala detailplaneeringu kehtestamine 
1. Asjaolud ja menetluse käik

Detailplaneeringu algatamise ettepaneku esitas Põhja Pealinn OÜ juhatuse liikme Radim Zeinalov`i isikus ning detailplaneering algatati 27.03.2008 Narva Linnavolikogu otsusega nr 84.   

17.12.2009 Narva Linnavolikogu otsusega nr 195 „Sepa tn 10 maa-ala“ detailplaneering võeti vastu. Avaliku väljapaneku perioodil 01.02. – 15.02.2010 ei esitatud planeeringule mitte ühtegi kirjalikku protesti ega ettepanekut planeeringu lahenduse muutmiseks.

Arhitektuuri- ja Linnaplaneerimise Amet teeb ettepaneku detailplaneeringu kehtestamiseks.
Kehtestamisele edastatud Sepa tn 10 maa-ala detailplaneeringus moodustatakse üks Sepa tn 10 krunt reformimata riigimaast. Planeeritud on neljakorruselise äri- ja korruselamu sihtotstarbega hoone ehitamine. Planeeritud hoone maksimaalne kõrgus on 13,5 m ja hoonealune pind ca 400 m². Krundi täisehitusprotsent on 29% ja haljastusprotsent – 28%. Bürooruumide peasissekäigud on suunatud Sepa tänavale ja korterite sissekäigud – hoovi. Säilitatakse olemasolev kõrghaljastus, uue kõrghaljastuse rajamist ei ole ette nähtud. Planeeritav läbisõit krundil on ühesuunaline, Õhu tänava poolt. Läbisõiduteele Sepa tn 10 krundil seatakse teeservituut. Parkimine 11 autole on lahendatud krundisiseselt. Määratakse tehnovõrkude asukohad. Planeeringuala pindala on ca 0,2 ha. 

Planeering ei sisalda kehtiva Narva linna üldplaneeringu muutmise ettepanekut ning on koostatud vastavuses Planeerimisseaduse ja lähteülesande nõuetega. 

2. Õiguslikud alused

Kohaliku omavalitsuse korralduse seaduse § 22 lõike 1 punkti 33 ja Narva Linna ehitusmääruse § 13 lõike 2 kohaselt on detailplaneeringu kehtestamine Volikogu pädevuses ja kehtestatakse vastavalt Planeerimisseaduse § 24 lõikele 3 ja  § 25 lõigetele 4 ja 7.
3. Otsus 
Kehtestada Sepa tn 10 maa-ala detailplaneering.
4. Rakendussätted
4.1. Narva linna Arhitektuuri- ja Linnaplaneerimise Ametil avaldada otsus ajalehes, milles Narva  linn avaldab ametlikke teateid.
4.2. Otsus jõustub teatavaks tegemisest.
4.3. Otsust on võimalik vaidlustada Tartu Halduskohtu Jõhvi kohtumajas 30 päeva jooksul jõustumisest.

